রতিক্রিয়াকালীন মাথাধরা
রতিক্রিয়াকালীন মাথা ধরা (ইংরেজি: Sexual headaches/coital cephalalgia) হচ্ছে মাথা ধরার এক বিরল প্রকার; যা যৌন ক্রিয়াকালীন সময় বিশেষত রাগমোচন ও হস্তমৈথুনের সময়ে মানুষের ঘাড় এবং মস্তিষ্কাভ্যন্তরে অনুভূত হয়। এ মাথাধরা যদিও খুব বেশি প্রকট হয় না কিন্তু অনেক সময় অন্তর্মস্তিষ্ক রক্তক্ষরণ (ইংরেজি: intracranial hemorrhage) এবং মস্তিষ্ক ধমনী সংকীর্ণায়নের (ইংরেজি: cerebral infarction) কারণেই এর মাথা ধরা সৃষ্ঠ হতে পারে। এমনটা হয়েছে কিনা তা বুঝা যায় যদি মাথা ধরা হঠাৎ করে তীব্রভাবে অনুভূত হয়। কায়িক বা মানসিক শ্রম, যৌন উত্তেজনা অথবা ঘাড় এবং মুখের পেশী সংকোচন এর জন্য এমনটা হতে পারে। বেশিরভাগ ক্ষেত্রেই এ মাথা ধরা সফলভাবে ওষুধ প্রয়োগের ফলে সম্পুর্ণভাবে সেরে যায়।